شه‌فه‌ق نيوز/ رەجەب تەیب ئەردۆغان سەرۆك كۆماری توركیا وت: سه‌ربار سزايه‌يل ئه‌مريكا، وه‌لێ زه‌حمه‌ته‌ توركيا ده‌سوه‌ردار سه‌ندن نه‌فت و غاز ئيران بدێ، جه‌ختيش له‌وه‌ كرد بازرگانى ناونى هه‌ردوگ وڵات وه‌رده‌وام ئه‌دێ.
ئەردۆغان له‌وه‌خت گله‌وخواردنى لە نیویۆرك دويای تەواوبوين  كارەيل كۆمەڵەی گشتی نەتەوەيل یەكگرتگ ئه‌را رووژنامه‌نويسه‌يل وت: توركیا لە گەمارۆى ئەمەریكا ترس نه‌يرێد له‌باره‌ى بازرگانیكردن وه‌ل ئێران.
جى باسه‌، سه‌رۆك كۆمار توركيا هه‌ميش وت: توركيا ناخوازيد هاوكاريه‌يلێ وه‌ل ته‌هران بووسنێد، يه‌يش له‌وه‌ختيگه‌ زويتريش فاتیح دۆنمیز وەزیر وزەی توركیا باس له‌وه‌ كرد وڵاته‌گه‌ى وه‌رده‌وام ئه‌دێ له‌ هاورده‌كردن نه‌فت و غاز ئيران.
